text: Ny stor BMX-bane skal stå klar i 2019
  01 november 2017 kl. 17.51
  Hedensted Kommune vil skabe et dansk center for BMX-sporten. Det sker som et led i udviklingen af et nyt stort rekreativt område mellem Hedensted og motorvej E 45.
  
  BMX Danmark har tilkendegivet, at de har planer om hvert år at placere store nationale BMX-stævner, Euro-League-stævner og eventuelt EM i det nye område.
  Det er også meningen, at det nye område skal bruges som træningscenter for det danske BMX-landshold.
  Det ventes, at det nye anlæg kan tages i brug i begyndelsen af 2019.
  Området skal også være et stort rekreativt område, som også inkluderer et 10 etager højt sportel og erhversbyggeri ved Hedensted Centret, der skal kunne ses fra motorvejen, og som kan huse mange gæster, når der er store arrangementer i området.
  